महाराष्ट्र के विदर्भ इलाके में 11 जिले नागपुर और अमरावती डिवीजन के तहत आते हैं हाल ही में इस इलाके में मकानों के निर्माण कार्य में उछाल आया है। इसकी वजह है कि लोगों में अपने मकान की चाहत बढ़ी है और ज्यादातर संयुक्त परिवार टूटकर एकल परिवार के रूप में बदल रहे हैं। अपने इस काम को शुरू करने से पहले दोनों दोस्तों ने इलाके में रिसर्च और आकलन किया साथ ही लोगों का स्वभाव जानने की कोशिश की। इस दौरान इन लोगों को पता चला कि ज्यादातर युवा काम के सिलसिले में विदर्भ के इलाके को छोड़ बड़े शहरों की ओर जाना चाहते हैं जैसे मुंबई और पुणे लेकिन साथ साथ वो ये भी चाहते हैं कि कुछ सालों बाद जब वो काम से रिटायर हों तो वो वापस लौटें। ऐसे में जब वो दूसरे शहरों में काम कर रहे होते हैं तो उनके लिए मकानों को ढूंढना और उनको खरीदना बड़ी दिक्कत का काम होता है। हांलाकि वो वित्तीय तौर पर अपने पहले घर की खरीदारी के लिए तैयार होते हैं लेकिन उनके इस काम में मदद करने वाला कोई नहीं होता। इन लोगों के सामने सबसे बड़ी चुनौती होती है भरोसेमंद ब्रोकर की तलाश जो पारदर्शी और सही तरीके से रियल ऐस्टेट की सेवाएं दे सके।